joelniklaus/EU_Wikipedias huggingface dataset:
Director’s Cut (albumi)

Director’s Cut on laulaja-lauluntekijä Kate Bushin albumi vuodelta 2011. Albumista on julkaistu tavallinen painos sekä erikoispainos, joka sisältää myös albumit The Sensual World ja The Red Shoes.

Albumi debytoi Suomen virallisen listan sijalla 8.

Taustaa
Albumi sisältää uusia versioita Bushin aiempien albumien The Sensual World ja The Red Shoes kappaleista. Kappaleet ”This Woman's Work”, ”Rubberband Girl” ja ”Moments of Pleasure” nauhoitettiin kokonaan uudelleen. Muut kappaleet ovat uudelleen sovitettuja ja miksattuja versioita vanhoista kappaleista.

Kappale ”The Sensual World” julkaistiin albumilla nimellä ”Flower of the Mountain”. Kappaleessa on uudet sanat, jotka ovat peräisin James Joycen teoksesta Odysseus. Bush olisi halunnut käyttää Joycen tekstiä jo kappaleen alkuperäisessä versiossa, mutta ei saanut tuolloin lupaa siihen. 

Albumilta julkaistiin singlenä kappale Deeper Understanding. Siihen tehtiin myös musiikkivideo.

Kappaleet
 Flower of the Mountain – 5:15
 Song of Solomon – 4:45
 Lily – 4:05
 Deeper Understanding – 6:33
 The Red Shoes – 4:58
 This Woman's Work – 6:30
 Moments of Pleasure – 6:32
 Never Be Mine – 5:05
 Top of the City – 4:24
 And So Is Love – 4:21
 Rubberband Girl – 4:37

Arvostelut 
 Metacritic: 80/100
 Allmusic: 
 Entertainment Weekly: B+
 The Guardian: 
 Nuorgam: 70/100
 Pitchfork Media: 7.3/10
 Soundi:

Lähteet

Aiheesta muualla 
 The Official Site of Kate Bush – Director's Cut 

Vuoden 2011 albumit
Kate Bushin albumit
Jakomäen peruskoulu

Jakomäen peruskoulu on yhtenäinen peruskoulu, joka toimii kolmessa toimipisteessä Koillis-Helsingissä Jakomäen kaupunginosassa. Koulu sisältää 1.–9. luokat. Vuonna 2016 koulussa oli noin 375 oppilasta. Jakomäen peruskoulussa on TVT-painotteista opetusta 3.–9.-luokkalaisille tieto- ja viestintäteknologiapainotteisille luokille, erityisluokkia ja valmistavaa opetusta maahanmuuttajaoppilaille. Koulun rehtorina toimii Jane Majanen.Koulu perustettiin 1.8.2009, kun Jakomäen ala-aste ja yläaste yhdistettiin yhtenäiseksi peruskouluksi.

Lähteet

Aiheesta muualla 
Jakomäen peruskoulu 

Helsingin peruskoulut
Suurmetsä
50 Words for Snow

50 Words for Snow on laulaja-lauluntekijä Kate Bushin kymmenes studioalbumi, joka ilmestyi 21. marraskuuta 2011. Se debytoi Suomen virallisen listan sijalla 11, yltäen parhaimmillaan sijalle 8 toisella listaviikollaan.

Taustaa
Albumi on toinen julkaisu Kate Bushin omalta levy-yhtiöltä Fish People. Se sisältää seitsemän täysin uutta kappaletta toisin kuin Bushin edellinen julkaisu Director’s Cut , joka koostui vanhojen kappaleiden uusista versioista. Kestoltaan 50 Words for Snow on 65 minuutin pituinen. 

Albumilta julkaistiin singlenä kappale "Wild Man". Kappale kertoo lumimieslegendoista. Bush on kertonut, että albumin nimi 50 Words for Snow tulee myytistä, jonka mukaan eskimoilla on 50 sanaa lumelle.

Kappaleessa "Snowed In at Wheeler Street" laulaa Bushin lisäksi Elton John. Näyttelijä Stephen Fry esiintyy puolestaan kappaleessa "50 Words for Snow".

Kappaleet
 Snowflake – 9:55
 Lake Tahoe – 11:26
 Misty – 13:49
 Wild Man – 7:03
 Snowed in at Wheeler Street – 8:11
 50 Words for Snow – 8:10
 Among Angels – 6:55

Arvostelut 
 Metacritic: 85/100
 AllMusic: 
 Entertainment Weekly: A–
 Pitchfork: 8.5/10

Lähteet

Aiheesta muualla
 The Official Site of Kate Bush – 50 Words for Snow 

Vuoden 2011 albumit
Kate Bushin albumit
Newport Beach California Temple

Newport Beach California Temple on mormonitemppeli Newport Beachin kaupungissa Orangen piirikunnassa Kalifornian osavaltiossa Yhdysvalloissa. Rakennuksen korkein kohta ylettyy 27 metriin. Tornin huipulla on kultainen enkeli, joka puhaltaa torveen. Rakennusta alettiin rakentaa vuonna 2001 ja se valmistui vuonna 2005.

Aiheesta muualla 

Mormonitemppelit
Uskonnolliset rakennukset Yhdysvalloissa
Orangen piirikunnan (Kalifornia) rakennukset ja rakennelmat
Newport Beach
Alveolaarinen nasaali

Alveolaarinen nasaali (n-äänne) on useissa kielissä käytettävä konsonanttiäänne. Sitä merkitään kansainvälisessä foneettisessa aakkostossa merkillä []. Alveolaarinen nasaali on yleinen myös suomen kielessä, jonka kirjoitetussa muodossa, samoin kuin yleensä muissakin latinalaisia aakkosia käyttävissä kielissä, sitä merkitään N-kirjaimella.

Alveolaarisen nasaalin ominaisuuksia ovat:
 Artikulaatiopaikka on alveolaarinen eli kieli koskettaa hammasvallia.
 Fonaatiotapa on soinnillinen eli äänihuulet värähtelevät äännettäessä.
 Se on nasaalikonsonantti eli nenän kautta kulkee ilmaa.

Katso myös

Konsonanttiäänteet kansainvälisessä foneettisessa aakkostossa

Kirjallisuutta 

Konsonantit
Post scriptum: Kirja medioitumisen aikakaudella

Post scriptum: Kirja medioitumisen aikakaudella on Mikko Lehtosen vuonna 2001 ilmestynyt kirja. Teoksen on julkaissut Vastapaino.

Lähteet

Aiheesta muualla 
 Markku Soikkeli: Kirja kukoistaa, lukeneisto lakoaa. Kiiltomato.net 8.11.2001
 Kalevi Kantele: Kirjan paikka? Kanava 2/2002.

Kirjat kirjallisuudesta
Vuoden 2001 kirjat
Suomalaiset tietokirjat
Kunto (nimi)

Kunto on suomalainen miehen etunimi. Se voi olla muunnos Gunnarista, Kurtista tai Konradista, mutta nimi voi myös olla johdettu suomen kielen kunto-substantiivista. Kunto on ollut nimenä alle 257:llä suomalaisella.

Kunto tunnetaan myös sukunimenä; se on ollut tässä ominaisuudessa käytössä Suomessa 78:lla henkilöllä. Tähän lukuun ei ole laskettu niitä henkilöitä, jotka ovat kuolleet aiemmin kuin vuosina 1964–1968.

Tunnettuja Kunto-nimisiä 

 Kunto Karapää, alk. Gunnar August Wallin (1913–1963)
 Kunto Karmo, alk. Gunnar Mikael Dahl (1895–1978), jääkärieverstiluutnantti
 Kunto Ojansivu (s. 1959), näyttelijä ja näytelmäkirjailija

Kuvitteellisia Kunto-nimisiä 

 Kunto, rakennusmies nukkeanimaatiosarjassa Into ja Kunto

Lähteet 

Etunimet
Sukunimet
Verve (yritys)

Verve on vuonna 1965 perustettu yritys, joka ohjaa ihmisiä työelämään ja auttaa heitä jaksamaan siellä. Asiakkaita ovat nuoret, joita autetaan opintojen ja työelämän alkuun, sekä aikuiset, jotka tarvitsevat tukea työssä jaksamiseen tai jotka etsivät uutta suuntaa uralleen. Vervellä on toimintaa 17 paikkakunnalla.

Yrityksen kaupparekisterissä oleva nimi on KK-Verve Oy.

Helmikuussa 2021 Psykoterapiakeskus Vastaamon liiketoiminta myytiin Vervelle. Kauppa vaatii konkurssipesän pesänhoitajan ja velkojien hyväksynnän.

Palvelut 
 Ammatillinen kuntoutus ja työurapalvelut
 Palvelut työnantajille (työkykyjohtamisen tuki, yksilö- ja esimiesvalmennus, liiketoiminnan uudistaminen, työyhteisöjen konsultointi) 
 Sairausryhmäkohtaiset kuntoutus- ja sopeutumisvalmennuskurssit
 Palvelut nuorille: ohjausta ja tukea kouluttautumiseen, ammatinvalintaan ja työelämään
 Vaativa lääkinnällinen kuntoutus ja terapiapalvelut

Toimipaikat 
 Espoo
Helsinki
Hämeenlinna
 Joensuu
 Jyväskylä
Järvenpää
Kouvola
 Kuopio
Lahti
 Lappeenranta
 Mikkeli
 Oulu (Isokatu ja Uusikatu)
 Pori
 Seinäjoki
 Tampere
 Turku
Vantaa
Äänekoski

Lähteet

Aiheesta muualla 
 Verven kotisivut
 

Terveydenhoitoalan yritykset
Suomalaiset yritykset
Samuel Cohen

Salomon Cohen -nimisiä henkilöitä ovat olleet:

 Salomon Cohen, Sammy Cahn (1913–1993), yhdysvaltalainen sanoittaja
 Salomon Jacob Cohen (1772–1845), puolanjuutalainen kirjailija
 Samuel (Shmuel) Cohen (1870–1940), moldovalaissyntyinen palestiinanjuutalainen säveltäjä, Israelin kansallislaulun Hatikvan sovittaja
 Samuel T. Cohen (1921–2010), yhdysvaltalainen fyysikko, neutonipommin keksijä.
Martin I

Martin I oli Aragonian kuningas vuosina 1395–1410 veljensä Jaakko I:n jälkeen.

Martin toimi isänsä Pietari IV:n sijaishallitsijana Sisiliassa, jolloin hän tosiasiallisesti käytti Sisilian kuninkaan arvonimeä. Sisilian aateliset vastustivat Martinia, eikä hän kyennyt saamaan saarta hallintaansa. Martin palasi Aragoniaan saatuaan Aragonian kruunun ja luovutti Sisilian pojalleen Martin nuoremmalle. Näin sisialaisille tunnustettiin autonomia, mikä käytännössä tarkoitti itsenäisyyttä ja Aragonian kanssa tehdyn valtioliiton purkautumista.

Myös Aragonian puolella Martin kohtasi vastustusta. Martinin matkatessa Sisiliasta mantereelle Foix’n kreivi Mathieu kieltäytyi hyväksymästä Pietari IV:n testamenttia ja julistautui kruununtavoittelijaksi. Vaatimuksia tehostaakseen hän aloitti raivoisan kapinan, mutta joutui kuitenkin pian palaamaan omille tiluksilleen. Matkansa aikana kesällä 1397 Martin vieraili Avignonissa vastapaavi Benedictus XIII:n luona ja lupasi tälle täyden tukensa. Kun Ranska sanoutui irti kuuliaisuudesta vastapaaville ja lähetti joukkoja Avignoniin, Martin vastasi lähettämällä laivastonsa Benedictuksen avuksi ja kirkollinen hajaannus jatkui.

Martin nuorempi sai Sisilian rauhoitettua, mutta hän kuoli heinäkuussa 1409. Tämä aiheutti kiivaan taistelun tulevasta vallanperimyksestä, sillä Martin vanhemmalla ei ollut muita laillisia perillisiä ja pian kävi ilmi, ettei Aragonian ylhäisö hyväksyisi kruunun antamista aviottomalle pojalle. Uuden perillisen syntymän toivossa kuningas avioitui vuoden 1409 syyskuussa Margarita de Pradesin kanssa. Myös vastapaavi Benediktus XIII otti voimakkaasti kantaa kruununperimykseen saadakseen itselleen mieluisan ehdokkaan kuninkaaksi.

Martin I:n kuollessa 31. toukokuuta 1410 hänelle ei kuitenkaan ollut syntynyt perillistä, eikä hän myöskään ollut tehnyt selkeää päätöstä monien mahdollisten perijäehdokkaiden väliltä. Kahden vuoden riitelyn ja taistelun jälkeen yhdeksänmiehinen komitea valitsi 28. kesäkuuta 1412 kuninkaaksi Martinin langon Fernando de Antequeran, joka tuli hallitsemaan nimellä Ferdinand I vuosina 1412–1416.

Lähteet

Viitteet
 

 Aragonian kuninkaalliset
Syntymävuosi puuttuu
Vuonna 1410 kuolleet
Ferdinand I (Aragonia)

Ferdinand I oli Aragonian kuningas vuosina 1412–1416 lankonsa Martin I:n kuoltua ilman laillista perillistä. Hän oli Kastilian kuninkaan Henrik III:n (1390–1410) veli ja tämän kuoltua alaikäisen Juhana II:n sijaishallitsija yhdessä pojan äidin Lancasterin Catalinan kanssa.

Ferdinandin tie kuninkaaksi ei ollut yksiselitteinen, sillä vuonna 1410 kuollut Martin I ei ollut nimennyt seuraajaansa. Tämä aiheutti riitelyä ja sotimista kahden vuoden  ajan, kunnes vallanperimystä pohtinut komitea asettui vuonna 1412 Ferdinandin kannalle. Urgelin kreivi Jaume ei kuitenkaan hyväksynyt päätöstä, vaan nousi kapinaan keväällä 1413. Saamatta tukea liittolaisiltaan hän joutui vetäytymään Balaguerin linnaan ja antautumaan muutaman kuukauden piirityksen jälkeen. Ferdinand kohteli kapinallista hyväntahtoisesti, eikä riistänyt hänen henkeään, vaan vangitsi kreivin ja takavarikoi tämän omaisuuden.

Paavin ja vastapaavin taistelussa Ferdinand asettui lopulta Benediktus XIII:ta vastaan tammikuussa 1416. Hän oli Benediktuksen viimeinen merkittävä tukija, mutta kuningas ei ennättänyt nähdä kirkollisen hajaannuksen ratkaisua, sillä hän kuoli 2. huhtikuuta 1416 vain neljä vuotta hallittuaan.

Ferdinand I:n kuoltua tuli Aragonian kuninkaaksi hänen poikansa Alfonso V (1416–1458), jonka aikana hallitusvastuu siirtyi vastapaavi Benediktus XIII:n veljenpojanpojan Alvaro de Lunan käsiin.

Lähteet

Viitteet

Aiheesta muualla 

Aragonian kuninkaalliset
Vuonna 1380 syntyneet
Vuonna 1416 kuolleet
Finn (nimi)

Finn on miehen etunimi.

Nimen alkuperä on kahtalainen. Pohjoismaissa se johtuu suomalaisia, aikoinaan myös saamelaisia tarkoittavasta sanasta finn. Toisaalta Irlannissa se on muunnos muinaiskelttiläisestä nimestä Fionn, joka merkitsee valkoista tai myös reilua ja jonka on tehnyt nimenä suosituksi irlantilaisen mytologian hahmo Finn mac Cumhaill.

Suomessa nimi Finn on 1900-luvun alusta vuoden 2019 loppuun mennessä annettu noin 330 henkilölle.  Finnin nimi­päivä on suomen­ruotsalaisen kalenterin mukaan 26. syyskuuta.

Tunnettuja Finn-nimisiä 

 Finn Alnæs, norjalainen kirjailija
 Finn Bálor, oik. Fergal Devitt, irlantilainen showpainija
 Finn Bjørnseth, norjalainen kirjailija
 Finn Carling, norjalainen kirjailija ja kriitikko
 Finn Feiring, suomalainen kauppaneuvos ja toimitusjohtaja
 Finn Ferner, norjalainen kilpapurjehtija
 Finn Haunstoft, tanskalainen ratameloja ja olympiavoittaja
 Finn Helgesen, norjalainen pikaluistelija
 Finn Høffding, tanskalainen säveltäjä
 Finn Christian Jagge, norjalainen alppihiihtäjä ja pujottelun olympiavoittaja
 Finn Jones, brittiläinen näyttelijä
 Finn Juhl, tanskalainen arkkitehti ja teollinen muotoilija
 Finn Hågen Krogh, norjalainen maastohiihtäjä
 Finn Kydland, norjalainen taloustieteilijä ja Nobelin taloustieteen palkinnon saaja
 Finn Laudrup, tanskalainen jalkapalloilija
 Finn Lied, norjalainen poliitikko ja insinööri
 Finn Lundström, ruotsalainen jääkiekkoilija
 Finn Pedersen, tanskalainen soutaja ja olympiavoittaja
 Finn Russell, skotlantilainen rugby union -pelaaja
 Finn Salomonsen, tanskalainen lintutieteilijä  
 Finn Taylor, yhdysvaltalainen elokuvaohjaaja ja -käsikirjoittaja
 Finn Tugwell, tanskalainen pöytätennispelaaja
 Finn Tveter, norjalainen juristi, soutaja ja olympiamitalisti
 Finn-Erik Vinje, norjalainen kielitieteilijä
 Finn Wagle, norjalainen piispa
 Finn-Göran Wennström, suomalainen prikaatikenraali
 Finn Wittrock, yhdysvaltalainen näyttelijä ja käsikirjoittaja
 Finn Wolfhard, kanadalainen näyttelijä ja ääninäyttelijä 
 Finn Zetterholm, ruotsalainen trubaduuri ja lastenkirjailija

Kuvitteellisia Finnejä 

 Finn, elokuvista Star Wars: The Force Awakens ja Star Wars: The Last Jedi
 Finn mac Cumhaill, irlantilaisen mytologian hahmo
 Finn Hudson, opiskelija ja pelinrakentaja televisiosarjassa Glee
 Huckleberry Finn, Mark Twainin romaanien henkilö
 Finn Barton, televisiosarjassa Emmerdale
 Finn Collins, televisiosarja The 100

Lähteet

Aiheesta muualla 

Etunimet
NAL Palvelut

NAL Palvelut Oy on nuorten asumisen asiantuntijärjestöjen omistama yhtiö, joka tuottaa ja myy asumisen sisältöpalveluja, erityisesti tuettua asumista Helsingissä, Espoossa sekä muualla eteläisessä Suomessa.

NAL Palveluiden tarjoama tuetun asumisen palvelu on tarkoitettu 16-25-vuotiaille, itsenäistymisessä ja itsenäisen asumisen aloittamisessa tukea tarvitseville nuorille ja nuorille aikuisille. Palvelu koostuu arviointijaksosta sekä kolmesta eri vahvuisesta tukipaketista, joista räätälöidään asiakkaan tarpeita vastaava palvelukokonaisuus. Palvelu tuotetaan lähtökohtaisesti asiakkaan kotiin. Tarvittaessa asiakkaalle järjestetään vuokra-asunto esimerkiksi NAL-nuorisoasunnoista.

Vuonna 2009 perustetusta NAL Palveluista valtaosan omistaa Nuorisoasuntoliitto ry.

Lähteet
 http://www.nalpalvelut.fi

Asuminen Suomessa
Suomalaiset yritykset
Juhana II (Aragonia)

Juhana II oli Aragonian kuningas vuosina 1458–1479 veljensä Alfonso V:n jälkeen. Isänsä Ferdinand I:n kruunajaisissa vuonna 1414 Juhana oli nimetty Sisilian käskynhaltijaksi.

Juhana nai vuonna 1420 Navarran kuninkaan Kaarle III:n tyttären ja kruununperijän Blankan, ja kuningasveljen Alfonso V:n poissa ollessa Juhana ja toinen veli Henrik ajautuivat kiistaan Kastilian herruudesta. Kun Juhana oli Navarrassa juhlimassa häitään, Henrik päätti ratkaista kiistan voimakeinoin. Hän valtasi Kastilian kuninkaan Juhanan linnan ja sai tämän hetkeksi vangikseen. Aragonian infanttien ja Kastilian välisen riidan pääarkkitehti oli Alvaro de Luna, Kastilian kuninkaan neuvonantaja, joka vähitellen sai kaiken vallan haltuunsa.

Juhanasta tuli vaimonsa kruununperijän aseman kautta Navarran kuningas vuonna 1425. Alfonso V:n kuoltua Napolin peri hänen avioton poikansa Ferrante ja lopun valtakuntaa Juhana II, joka oli jo Navarran kuningas. Juhana alkoi pian suunnitella Kastilian valtausta ja siten koko niemimaan yhdistämistä oman valtansa alle. Vaikka hänellä olikin Kastiliassa tukijoita, monet katalaanit vieroksuivat häntä. Juhanan onnistui lopulta järjestää Kastilian kuninkaan Henrik III:n sisaren ja kruununperijän Isabellan ja oman poikansa Ferdinand II:n avioliitto, mikä lopulta yhdisti Espanjan.

Lähteet

Viitteet

Aragonian kuninkaalliset
Vuonna 1397 syntyneet
Vuonna 1479 kuolleet
Soinnillinen velaariklusiili

Soinnillinen velaariklusiili on monessa kielessä esiintyvä konsonanttiäänne.  Äänteen kansainvälinen foneettinen merkki on . Suomessa äänne esiintyy vain vierasperäisissä sanoissa, ja merkitään g-kirjaimella. Arkipuheessa "gee" voi tarkoittaa tilanteesta riippuen joko g-kirjainta tai äännettä [g].

Äänne [g] on soinnillinen, koska äänihuulet värähtelevät äänteen tuottamisen aikana. Se on klusiili eli plosiivi, koska ilmavirta siinä pysähtyy ja purkautuu äkisti. Se on velaarinen, koska kieli siinä koskettaa pehmeää suulakea eli kitapurjetta (lat. velum palatinum).

Katso myös

Konsonantit kansainvälisessä foneettisessa aakkostossa

Lähteet

Viitteet

Konsonantit
Krzysztof Meyer

Krzysztof Meyer (s. 11. elokuuta 1943 Krakova) on puolalainen säveltäjä, pianisti ja musiikintutkija.

Meyer soitti jo nuorena pianoa ja urkuja, ja hän aloitti sävellysopintonsa vuonna 1954 (opettajina Stanisław Wiechowicz, Krzysztof Penderecki, Nadia Boulanger ja Witold Lutosławski). Hänen sävellysdebyyttinsä tapahtui vuonna 1964, jolloin esitettiin hänen ensimmäinen sinfoniansa. Vuonna 1965 hän oli Varsovan syksy -musiikkijuhlien nuorin säveltäjä (ensimmäinen jousikvartetto).

Meyer opetti musiikinteoriaa Krakovan konservatoriossa vuodet 1966–1987. Sen jälkeen hän on opettanut Kölnin musiikkikorkeakoulussa, ja hän hoitaa myös nykymusiikin professuuria Adam Mickiewicz -yliopistossa Poznańissa. Hän on kirjoittanut Dmitri Šostakovitšin ja Witold Lutosławskin elämäkerran.

Varhaisimmissa sävellyksissään — esimerkiksi neljässä ensimmäisessä jousikvartetossa, kolmessa ensimmäisessä sinfoniassa ja oopperassa Cyberiada Stanisław Lemin librettoon — Meyer kokeili epäsovinnaisia ääniyhdistelmiä ja sonoriteetteja ja hyödynsi kaksitoistasäveljärjestelmää ja aleatoriikkaa. Myöhemmissä sävellyksissään 1970-luvulta lähtien Meyer on siirtynyt perinteikkäämpään muotokieleen.

Meyerin tuotantoon kuuluu muun muassa kahdeksan sinfoniaa, useita konserttoja ja orkesteriteoksia, kaksitoista jousikvartettoa sekä muita kamarimusiikkiteoksia, pianomusiikkia ja näyttämöteoksia. Hän on julkaissut myös lukuisia musiikkitieteellisiä artikkeleita.

Aiheesta muualla
 Krzysztof Meyer. Adam Mickiewicz Institute. 

Puolalaiset säveltäjät
Vuonna 1943 syntyneet
Elävät henkilöt
270 Park Avenue

270 Park Avenue tai Union Carbide Building on pilvenpiirtäjä Midtownin alueella Manhattanin hallintoalueella New Yorkin kaupungissa New Yorkin osavaltiossa Yhdysvalloissa. Rakennus valmistui vuonna 1961. Arkkitehtitoimisto Skidmore, Owings & Merrillin suunnittelema rakennus on 215 metriä korkea ja rakennuksessa on 52 kerrosta.Heinäkuussa 2019 aloitettiin rakennuksen purkaminen.

Lähteet 

Midtown (Manhattan)
Manhattanin pilvenpiirtäjät
New Yorkin entiset rakennukset ja rakennelmat
Lavea väljä etuvokaali

Lavea väljä etuvokaali on vokaaliäänne, jota suomen kielen oikeinkirjoituksessa merkitään kirjaimella Ä/ä. Kansainvälisessä foneettisessa aakkostossa sen merkki on . Tarkkaan ottaen on olemassa vielä väljempi etuvokaali , joka kuitenkin useimmissa kielissä on -äänteen allofoni. Äänteen takainen vastine on lavea väljä takavokaali, jota merkitään foneettisesti niin sanotulla latinalaisella alfalla  ja suomen kielen oikeinkirjoituksessa kirjaimella A/a.

Ääntäminen 

Vokaalia  määrittävät seuraavat foneettiset piirteet:
 Vokaali on etinen, koska kielen massa suuontelossa on suhteellisen edessä.
 Vokaali on väljä, koska kielen korkein kohta on alhaalla.
 Vokaali on lavea, koska huulten asento on soikea, ei pyöreä.

Esiintyminen eri kielissä 
 
Lavea väljä takavokaali  esiintyy vain joissakin kielissä spesifinä foneemina. Sen kirjoitustapa vaihtelee.
 Suomessa ja virossa  merkitään kirjaimella ä.
 Ruotsissa  voidaan merkitä kirjaimella ä tai e sanasta riippuen, ja toisaalta kirjain ä voi edustaa myös äännettä ; esimerkiksi erkänna ääntyy .
 Norjassa ja tanskassa se kirjoitetaan æ, norjassa usein myös e. Norjassa äänne on tyypillisesti hiukan keskisempi kuin suomessa, paitsi diftongissa .
 Englannissa kirjain a edustaa toisinaan äännettä , esimerkiksi sanassa hat.

Monissa kielissä, muun muassa ranskassa ja saksassa, esiintyy suomen - ja -äänteiden väliin sijoittuva lavea puoliväljä etuvokaali .

Lähteet

Viitteet

Vokaalit
Energiametsä

Energiametsä on pelto, jolla kasvatetaan lyhytkiertoviljelynä polttopuuta. Energiametsissä tuotetaan pääasiassa nopeakasvuisia pajulajeja (Salix). Energiametsä hakataan noin joka neljäs vuosi ja se perustetaan pistokkaista. 

Pajuviljelmät hakataan tavallisesti 3–4 vuoden kuluttua. Versot ovat silloin keskimäärin 5–7-metrisiä ja läpimitta rinnan korkeudelta on noin 3–5 senttimetriä. Versot katkotaan noin 5–10 senttimetrin kohdalta. Hakkuun jälkeen kannat puskevat uusia versoja ja hakkuu voidaan käynnistää uudestaan 3–4 vuoden kuluttua.

Viljelmien kasvu hidastuu noin 20–25 vuoden päästä, jolloin on aika nostaa kaikki kannot ylös ja istuttaa uusia pajuja tilalle. Vaihtoehtoisesti maan voidaan antaa palautua takaisin tavalliseksi pelloksi.

Energiametsän kustannukset ovat nykyään korkeammat kuin mitä maanviljelijä saa sadostaan. Ruotsi on johtava maa pajun viljelemisessä. Siellä viljellään noin 15 000 hehtaaria, mikä on kolme kertaa niin paljon kuin muualla maailmassa yhteensä.

Katso myös 
 energiakasvi

Lähteet 

Uusiutuvat energianlähteet
Metsätalous
64 (luku)

64 (kuusikymmentäneljä) on luonnollinen luku, jota edeltää luku 63 ja seuraa luku 65.

Matematiikassa 
 64 on yhdistetty luku.
 64 on kaksitoistakulmioluku ja keskitetty kolmioluku.
 64 on kahden potenssi: 26.
 64 on pienin epätriviaali luku, joka on sekä neliöluku (82) että kuutioluku (43).
 64 on Grahamin luvun tasojen määrä.
 64 on pienin luku, jolla on tasan seitsemän tekijää.
 64 on kahden peräkkäisen alkuluvun (61 ja 67) keskiarvo.
 64 on palindromi seitsenkantaisena: 1217.
 64 on Harshad-luku binääri- ja oktaalijärjestelmässä.

Luonnontieteissä 
 64 on jaksollisessa järjestelmässä gadoliniumin järjestysluku.
 Nikkeli-64 on nikkelin vakaa isotooppi.
 Sinkki-64 on sinkin vakaa isotooppi.
 Palladium-110, kadmium-112 ja tina-114 ovat vakaita isotooppeja, joiden ytimissä on 64 neutronia.
 64 on geneettisessä koodissa RNA-kooditaulukon värien määrä.

Muualla 
 Shakkilaudassa on 64 ruutua.
 64 on kiinan kirjoitusjärjestelmän merkeissä maksimissaan olevien vetojen määrä.
 64 on Kamasutrassa olevien seksiasentojen määrä.
 64 on Uuden-Seelannin kansainvälinen suuntanumero.
 Boeing AH-64 Apache on taisteluhelikopteri.
 Commodore 64 oli suosittu kotitietokone.
 Lakkautettu kantatie 64 kulki Ylistaron ja Jalasjärven välillä.

Lähteet 

Luonnolliset luvut
Tanskalainen maajussi

Tanskalainen maajussi on tanskalainen televisiosarja, alkuperäiseltä nimeltään Bonderøven, jota esitetään Tanskassa televisiokanavalla DR1. Alun perin ohjelmaa esitettiin kanavalla DR2, jossa se saavutti kanavan suurimpia katsojalukuja.

Sarjan ensimmäinen kausi esitettiin Tanskassa ensimmäisen kerran 23. maaliskuuta – 11. toukokuuta 2008. Sarjaa on tehty 24 kautta.

Suomessa sarja tunnetaan nimellä Tanskalainen maajussi suomeksi ja En tvättäkta lantis ruotsiksi, ja sitä esittää Yle Fem ja TV2. Sarjaa esitetään Ruotsissa SVT:llä nimellä 100 procent bonde, Norjassa NRK1:llä nimellä Bondeknølen. 

Sarja seuraa nuorta (s. 1983) Frank Erichseniä, joka ostaa vanhan maatilan läheltä Grenaassa ja ryhtyy toteuttamaan unelmaansa yksinkertaisesta maalaiselämästä ja omavaraisuudesta. Käsistään kätevä Frank käyttää mielellään vanhoja koneita ja menetelmiä. Frank ei ole kuitenkaan kokonaan siirtynyt vanhaan aikaan, vaan käyttää myös nykyaikaisia välineitä, kuten traktoria ja sähkötyökaluja. Frank kuvaa tavoitteitaan seuraavasti: ”tarkoituksena ei ole siirtyä kivikaudelle vaan pyrkiä tekemään asiat yksinkertaisemmin.”

Frank elää tilalla yhdessä puolisonsa Theresa Jessingin kanssa. Theresa valmistaa käsitöitä omassa yrityksessään. Sarjan edetessä perheeseen syntyy ensin poika Johan vuonna 2008 ja tytär Alma vuonna 2010. Lemmikkinä tilalla eli pitkään siperianhusky Malik, joka kuoli 13-vuotiaana 20. kauden jaksossa 4. Muita tilan eläimiä ovat lukuisat kissat, lehmät, hevoset, vuohet, hanhet ja siat. 22. kauden jaksossa 7 tilalle tuli uusi perheenjäsen, labradorinnoutajan pentu Kajsa.

Lähteet

Aiheesta muualla 

 Danmarks Radio: Bonderøven-haku 
 Tanskalainen maajussi Yle Areenassa

Tanskalaiset televisiosarjat
Kostjantyn Lerner

Kostjantyn Zaivelevytš Lerner  (; 28. helmikuuta 1950 Odessa – 24. syyskuuta 2011) oli ukrainalainen shakin suurmestari. Vuosina 1978–1982 hän oli shakin Ukrainan-mestari.

Aiheesta muualla
Chessgames.com

Vuonna 1950 syntyneet
Vuonna 2011 kuolleet
Shakin suurmestarit
Ukrainalaiset shakinpelaajat
Neuvostoliittolaiset shakinpelaajat
Henrik IV (Kastilia)

Henrik IV Kyvytön (esp. Enrique IV el Impotente) oli Kastilian kuningas vuosina 1454–1474 isänsä Juhana II:n jälkeen.

Nuorena prinssinä Henrikillä oli suuri vaikutusvalta isäänsä Juhana II:een, joka hallitsi Kastiliaa. Niinpä vuonna 1441 hän äitinsä kanssa suostutteli isänsä erottamaan prinssiä kontrolloimaan pyrkineen Trujillon herttua Álvaro de Lunan ja siirtämään tämän kuudeksi vuodeksi maaseudulle. Henrik itse oli uskottunsa Escalonan herttua Juan Pachecon vaikutusvallassa. Pachecosta tuli Villenan markiisi, ja yhdessä prinssi Henrikin kanssa heillä oli kuninkaaseen suuri vaikutusvalta. 

Kuninkaana Henrik IV ajautui sotaan Navarran kanssa vuonna 1460, ja pian konfliktiin liittyi myös Ranska. Henrik tuki Katalonian kapinallisia, mutta Ludvig XI esiintyi kummankin puolen ystävänä ja suostutteli Henrikin luopumaan vaateistaan Navarraan.

Ylhäisö pakotti Henrikin nimeämään seuraajakseen veljensä ja luovuttamaan tämän Villenan markiisin kasvatettavaksi sekä naittamaan sisarensa Isabellan markiisin veljen Pedro Girónin kanssa. Pedro kuoli 1466 ja avioitumisaie purkaantui. Kuninkaan veljen kuoltua vuonna 1467 ylimykset valitsivat kruununperijäksi Henrikin sisaren Isabellan, joka vastoin veljensä aikeita ilmoitti avioituvansa serkkunsa Ferdinandin kanssa.

Henrik IV ei hyväksynyt sisarensa avioliittoa, ja vuonna 1470 hän nimesikin aiemmin aviottomana lapsena pidetyn tyttärensä Juanan seuraajakseen ja naitti tämän Ranskan kuninkaan nuoremmalle veljelle. Ranskan prinssin kuolema ja kastilialaisten raivoisa vastustus tekivät vallanperimyksestä kuitenkin mahdottoman. Villena ja Henrik IV kuolivat vuonna 1474, ja vallan peri Henrikin sisar Isabella.

Lähteet

Viitteet
 

 Kastilian kuninkaalliset
Syntymävuosi puuttuu
Vuonna 1474 kuolleet
Arginaasi

Arginaasi on entsyymi, joka katalysoi ureakierron viimeistä vaihetta, jossa arginiini hydrolysoidaan ornitiiniksi ja ureaksi. Arginaasin EC-numero on EC 3.5.3.1 ja CAS-numero 9000-96-8. Arginiinin lisäksi arginaasi voi hydrolysoida myös muita samankaltaisia yhdisteitä esimerkiksi agmatiinin putreskiiniksi ja kanavaniinin.

Toiminta 
Nisäkkäillä arginaasista tunnetaan kaksi isoentsyymiä arginaasi I ja arginaasi II. Isoentsyymit eroavat levinneisyydeltään kudoksissa ja katalyyttisiltä ominaisuuksiltaan. Arginaasi I esiintyy pääasiassa maksasoluissa ja sen tehtävä on tuottaa ureaa ja ornitiinia ureakierron viimeisessä vaiheessa. Arginaasi II on yleinen munuaisissa, ohutsuolessa, maitorauhasissa ja paisuvaiskudoksessa. Sen tehtävänä on säädellä solun arginiini- ja ornitiinikonsentraatioita.

Toimiakseen arginaasi tarvitsee Mn2+-ioneja. Mangaani-ioni on sitoutunut entsyymissä koordinaatiosidoksella yhteen histidiiniaminohappoon ja kahteen asparagiinihappoon. Arginaasin katalysoimassa reaktiossa vesimolekyyli hyökkää arginiinin C=N+-sidokseen, jolloin muodostuu tetraedrimäinen välituote. Tämä välituote ei ole stabiili vaan hajoaa spontaanisti, ja entsyymin aktiivisen kohdan histidiiniaminohappo avustaa hajoamista luovuttaen välituotteelle protonin, jolloin eliminoituu ureamolekyyli ja muodostuu lisäksi ornitiinia.

Arginaasi ja sairaudet 
Arginaasin puutos aiheutuu resessiivisesti autosomien kautta periytyvästä mutaatiosta. Se on ureakiertoon liittyvistä sairauksista harvinaisin. Arginaasipuutoksen oireita ovat psykomotoristen taitojen kehittymättömyys ja spastinen diplegia eli alaraajojen jäykkyys. 

Arginaasi II kilpailee typpioksidisyntaasin kanssa substraatistaan arginiinista ja täten säätelee elimistön typpimonoksidin tuotantoa. Typpimonoksidilla on tehtävä nisäkkäiden seksuaalisessa kanssakäymisessä ja kiihottumisessa. Hyvin aktiivinen arginaasi II haittaa typpioksidisyntaasin aktiivisuutta ja siten voi aiheuttaa seksuaalista haluttomuutta. Yhdeksi hoitomuodoksi on esitetty arginaasi II -entsyymiä inhiboivia boronihappojohdannaisia, kuten 2(S)-amino-6-boronoheksaanihappoa (ABH) ja S-(2-boronoetyyli)-L-kysteiiniä (BEC).

Lähteet 

Hydrolaasit
Sinfonia nro 38 (Mozart)

Sinfonia no. 38 D-duuri (KV 504) on Wolfgang Amadeus Mozartin vuonna 1786 valmistunut sinfonia. Sinfonia tunnetaan lisänimellä Prahalainen. Teos ensiesitettiin Prahassa 19. tammikuuta 1787.

Osat

Adagio - Allegro
Andante
Finale (Presto)

38
1780-luvun musiikkiteokset
Breaking Dawn: Part 1 (soundtrack)

The Twilight Saga – Breaking Dawn (part 1): Original Motion Picture Soundtrack on soundtrack vuoden 2011 yhdysvaltalaiseen elokuvaan Twilight – Aamunkoi, osa 1. Soundtrack julkaistiin 8. marraskuuta 2011.

Tausta 

Heinäkuussa elokuvan ohjaaja Bill Condon sanoi, että heillä on viisitoista kappaletta, joista valita, mitkä tulevat soundtrack-levylle, mutta mitään ei oltu vielä virallistettu artistien kanssa. Condon keroi myös mahdollisuudesta, että joku elokuvassa esiintyvä, musikaalinen henkilö saattaisi päästä soundtrackille, joka jättää vaihtoehdoiksi Robert Pattinsonin, Jackson Rathbonen, Booboo Stewartin ja Jamie Campbell Bowerin. Amerikkalainen rockbändi Evanescence ilmaisi kiinnostuksensa tehdä kappaleen soundtrackille. Will Hunt, kyseisen bändin rumpali, sanoi: "Olen todella halunnut [uuden kappaleen] 'My Heart Is Broken' julkaistavan soundtrackilla, sillä minusta se kuvaisi tarinaa todella hyvin." Bändin laulaja Amy Lee oli rumpalin kanssa samaa mieltä, lisäten: "Minusta se olisi oikeastaan mahtavaa." Bändi yritti jo aikaisemmin saada kappaleensa elokuvasarjan ensimmäiselle soundtrack-levylle, mutta Summit Entertainment ei hyväksynyt kappaletta, jota he tarjosivat.

22. syyskuuta 2011 virallistettiin, että soundtrackin single/"johtava kappale" tulee olemaan Amerikkalaisen polaulajan Bruno Marsin kappale "It Will Rain". Virallinen soundtrack-lista julkaistiin 26. syyskuuta 2011, joka ei sisällä lainkaan kappaleita brittiläiseltä rockbändiltä nimeltään Muse, joka on esiintynyt elokuvasarjan kolmessa aikaisemmassa soundtrackissa. Twilight – Houkutuksen soundtrackissa kuultu kappale nimeltään "Flightless Bird, American Mouth" kuullaan myös tällä soundtrackilla. Aikaisemmin ohjaaja Condon ilmoitti mahdollisuudesta, että joku näyttelijöistä kuultaisiin soundtrackilla. Soundtrackilla kuullan Mía Maestro, joka näyttelee Carmenia elokuvassa.

Kappaleet 
Virallinen soundtrack - lista julkaistiin 26. syyskuuta 2011. Samassa julkaistiin soundtrackin kansikuva.

Score 

14. tammikuuta 2011 tiedotettiin, että Carter Burwell palaa säveltämään molempien osien score-levyt. Burwell sävelsi myös ensimmäisen elokuvan, Twilight – Houkutuksen score-levyn.  1. osan score-levy nauhoitettiin Lontoossa Abbey Road Studios -nimisessä studiossa aikaisin syyskuussa. Alexandre Desplat ja Howard Shore (Twilight – Uudenkuun ja Twilight – Epäilyksen score-levyjen säveltäjät) sattuivat olemaan Lontoossa nauhoituksen aikaan, joten he molemmat vierailivat Burwellin luona. Albumi julkaistiin 13. joulukuuta 2011 ja levy-yhtiönä toimi Atlantic Records.

Kappaleet

Lähteet 

Vuoden 2011 soundtrackit
Houkutus-elokuvat
Tuiran kamarikuoro

Tuiran kamarikuoro r.y. on oululainen sekakuoro, joka on perustettu vuonna 1969. Sitä ovat johtaneet Pekka Mäntymaa, Leena Hyvönen ja vuodesta 1998 lähtien Risto Laitinen. Varajohtajana toimii musiikin lehtori Satu Pienihäkkinen. Äänenhuoltajana toimii laulupedagogi, sopraano Sari Hourula.

Lähteet

Aiheesta muualla
Tuiran kamarikuoron verkkosivut 

Oulun musiikki
Suomalaiset sekakuorot
Antti Parviainen (valmentaja)

Antti Parviainen (s. 1960) on suomalainen jääpallovalmentaja.

Parviainen on toiminut kolmeen otteeseen Suomen jääpallomaajoukkueen päävalmentajana, vuosina 1989–1992, 1997–1999 ja 2013–2019. Hän on valmentanut maajoukkuetasolla myös Viroa vuosina 2000–2001 ja Suomen junioreita vuosina 1985–1988. Seuratasolla hän on valmentanut jyväskyläläisseura JPS:ää vuosina 1983–1988, helsinkiläisseura Botniaa vuosina 1988–1996 ja porvoolaisseura Akillesta vuodesta 2012 vuoteen 2019. Botnia voitti hänen valmennuksessaan kahdesti SM-kultaa ja kolmesti SM-hopeaa. Parviainen on valmentanut jääpallon lisäksi myös junioritason jääkiekossa.

Parviainen on koulutukseltaan liikuntatieteiden kandidaatti, joksi valmistui Jyväskylän yliopistosta vuonna 1988. Urheiluvalmentamisen lisäksi hän on toiminut muun muassa Mercuri Urvalin konsulttina, Helsingin Diakonissalaitoksen kehitysjohtajana, erityisasiantuntijana ja laatu- ja turvallisuuspäällikkönä sekä SLU:n erityisasiantuntijana.

Keväällä 2022 Parviainen valittiin Suomen Jääpalloliiton puheenjohtajaksi.

Saavutukset 

Maajoukkueessa:

MM-hopea: 1999, 2016
MM-pronssi: 1991, 1997, 2017, 2018, 2019

Seurajoukkueessa:

SM-hopea: 2016 (Akilles)

Lähteet 

Suomalaiset jääpallovalmentajat
Vuonna 1960 syntyneet
Elävät henkilöt
Vitali Manski

Vitali Vsevolodovitš Manski (, s. 2. joulukuuta 1963 Lviv, Ukraina) on venäläinen dokumentti- ja elokuvaohjaaja. Hän on asunut Latviassa Krimin valtauksen jälkeen ja vei mukanaan sinne arkistonsa. Hän on syntyperältään ukrainanjuutalainen.

Manski opiskeli Moskovassa VGIK-elokuvakoulussa ja teki ensimmäisen dokumenttielokuvansa 1989. Hän oli pitkään Vladimir Putinin luottodokumentaristi ja on tehnyt dokumentteja myös Mihail Gorbatšovista ja Boris Jeltsinistä. Hän on saanut dokumenteistaan yli sata palkintoa eri puolilla maailmaa.

Manski vieraili tammikuussa 2018 Suomessa DocPoint-festivaalilla, jolla esitettiin dokumentti Putin's Witnesses.

Filmografiaa
Tšastnyje hroniki. Monolog, 1999, dokumentti
Brodvei. Tšernoje more, 2002, dokumentti
Anatomija Tatu, 2003, dokumentti
Naša rodina, 2005, dokumentti
Žar nežnyh. Diki, diki pljaž, 2006, dokumentti
Neitsyys kaupan, (Devstvennost) 2008, dokumentti Pohjois-Koreasta
Saman auringon alla, 2015
Putin's Witnesses, 2018, dokumentti

Lähteet

Aiheesta muualla 

Venäläiset elokuvaohjaajat
Dokumenttiohjaajat
Vuonna 1963 syntyneet
Elävät henkilöt
Suck It and See

Suck It and See on Arctic Monkeysin neljäs studioalbumi, joka julkaistiin 3. kesäkuuta 2011. Se debytoi Suomen virallisen listan sijalla 34.

Kappaleet 

Japanin julkaisuun sisältyy lisäksi kappale ”The Blond-O-Sonic Shimmer Trap”, joka julkaistiin myös singlen ”Don’t Sit Down ’Cause I’ve Moved Your Chair” B-puolena.

Arvostelut 
 AllMusic: 
 Pitchfork: 7.5/10
 Rolling Stone:

Lähteet 

Arctic Monkeysin albumit
Vuoden 2011 albumit
Claudio Baggini

Claudio Baggini (1. elokuuta 1936 Rooma – 25. syyskuuta 2015) oli italialainen roomalaiskatolinen piispa. Hänet vihittiin papiksi 14. kesäkuuta 1959 ja nimitettiin Vigevanon hiippakunnan piispaksi 18. maaliskuuta 2000. Piispaksi vihkiminen seurasi 30. huhtikuuta. Pääkonsekraattorina toimi Giacomo Capuzzi, jota avustivat Paolo Magnani ja Giovanni Locatelli.

Baggini asetettiin virkaansa 18. kesäkuuta 2000, ja hän toimi tehtävissään, kunnes erosi niistä 12. maaliskuuta 2011.

Lähteet 

Italialaiset piispat
Katoliset piispat
Vuonna 1936 syntyneet
Vuonna 2015 kuolleet
Pippa Middleton

Philippa Charlotte "Pippa" Middleton (s. 6. syyskuuta 1983) on englantilainen juhlasuunnittelija, julkisuuden henkilö ja Cambridgen herttuatar Catherinen sisar.

Middleton kävi Marlborough College -yksityiskoulua urheilustipendillä ja opiskeli Edinburghin yliopistossa englantilaista kirjallisuutta. Hän työskenteli PR-firmassa ja myöhemmin vanhempiensa yrityksessä toimittamassa juhlien suunnitteluun keskittynyttä Party Times -sivustoa. Middleton opiskelee kesällä 2016 julkisuudessa olleen tiedon mukaan ravintoneuvojaksi.

20. toukokuuta 2017 Pippa Middleton vihittiin avioliittoon investointipankkiiri James Matthewsin kanssa. He olivat kihlautuneet vuosien yhdessäolon jälkeen edellisen vuoden heinäkuussa . Heillä on vuosina 2018, 2021 ja 2022 syntyneet lapset, joista esikoinen on poika.

Middleton oli morsiusneitona sisarensa ja prinssi Williamin häissä huhtikuussa 2011. Kuvasarja Pippa Middletonista nousemassa kirkon portaita kantaen sisarensa laahusta muodostui erääksi tapahtuman ikonisimmista .

18. huhtikuuta 2011 julkaistiin William & Kate -niminen televisioelokuva hänen siskonsa Catherinen romanssista. Pippaa filmatisoinnissa näytteli Mary Elise Hayden.

Lähteet 

Vuonna 1983 syntyneet
Elävät henkilöt
Brittiläiset julkisuuden henkilöt
Alluviaalikeila

Alluviaalikeila on viuhkamainen kerrostuma, joka muodostuu paikkaan, jossa nopeasti virtaava joki tulee esimerkiksi kanjonista tasankoalueelle. Ne ovat usein huomattavampia kuivilla ja puolikuivilla alueilla. Se on erikoistapaus alluviaalista, joka on virtaavan veden kuljettamaa ja kasaamaa sedimenttiä.

Alluviaalikeilat muodostuvat paikkaan, jossa topografiassa on selvä murtumakohta, josta vesi pystyy virtaamaan ylänköalueelta matalammalle tasankoalueelle. Tällainen murtuma, kuten kanjoni, johtaa virran tasangolle, jossa vedellä on mahdollisuus levittäytyä. Virran nopeus hidastuu, kun se päätyy tasangolle, eikä se pysty enää kuljettamaan maa-ainesta mukanaan. Aines kerääntyy sedimenteiksi viuhkamaiseen muotoon.

Lähteet

Viitteet

Aiheesta muualla 

Sedimentologia
Seulonnan keskeiset artikkelit
Filippiinienkyläpöllönen

Filippiinienkyläpöllönen (Otus mantananensis) on pienikokoinen pöllöjen heimoon ja pöllösten sukuun kuuluva lintulaji.

Se on kotoperäinen Malesiassa Sabahin rannikon pikkusaarilla ja Filippiineillä Palawanin rannikon pikkusaarilla sekä Sulun saaristossa ja Keski-Filippiineillä. Sen levinneisyysalue on hyvin pieni. Kansainvälinen luonnonsuojeluliitto IUCN on arvioinut sen silmälläpidettäväksi lajiksi.

Alalajit
Sillä on kaksi alalajia:
Otus mantananensis cuyensis McGregor, 1904 	 
Otus mantananensis mantananensis (Sharpe, 1892) 	 
Otus mantananensis romblonis McGregor, 1905 	 
Otus mantananensis sibutuensis (Sharpe, 1893)

Lähteet

Aiheesta muualla

Pöllöset
LÉ Ciara

{{Sotalaiva 
 | nimi = LÉ Ciara
 | kuva = LE Ciara.jpg
 | kuvateksti = LÉ Ciara´´
 | lippu = Naval Jack of Ireland.svg
 | rakentaja = Hall, Russell and Company, Aberdeen
 | aloitettu = 1983
 | vesille = 31. maaliskuuta 1984
 | palvelus = Royal Navy: 1984Irlanti: 1988
 | poistui = palveluksessa
 | loppuvaihe = 
 | uppouma = 712 t
 | pituus = 62,6 m
 | leveys = 10 m
 | syväys = 2,72 m
 | koneteho = 2 × Crossley SEMT-Pielstick 18 PA6V 280 -dieselmoottoria, 14 188 bhp (10,6 MW)
 | nopeus = 25 solmua
 | miehistö = 6 upseeria ja 33 miehistönjäsentä
 | aseistus = 1 x Otobreda 76 mm2 x Rheinmetall Rh2024 x FN MAG
}}
LÉ Ciara (viirinumero P42) on Irlannin laivaston Peacock-luokan partiovene, joka valmistui Britannian kuninkaallisen laivaston partioalus HMS Swallowiksi. Se nimettiin Irlannin laivastossa Tipperaryn suojeluspyhimyksen Ciaran mukaan.

 Valmistus 

Alus tilattiin Hall, Russell and Companyltä Aberdeenista, missä köli laskettiin 1983. Se laskettiin vesille 31. maaliskuuta 1984 ja liitettiin 17. lokakuuta 1984 kuninkaalliseen laivastoon nimellä HMS Swallow.

 Palvelus 
Vuoden 1985 kesästä alkaen alus oli Hongkongissa, kunnes se todettiin alkuvuodesta 1988 tarpeettomaksi ja poistettiin palveluksesta. Alus hinattiin Britteinsaarille ja myytiin 21. marraskuuta 1988 Irlannille, joka liitti sen 16. tammikuuta 1989 laivastoonsa nimellä LÉ Ciara''.  Aluksen ensimmäisenä päällikkönä oli komentajakapteeni Donaldson.

Lähteet

Viitteet 

Irlannin laivaston sotalaivat
Herman Hallonblad

Herman Hallonblad (5. kesäkuuta 1825 Sortavala – 22. helmikuuta 1894 Sortavala) oli suomalainen varatuomari, pormestari, valtioneuvos, tilanomistaja ja suurlahjoittaja.

Hallonbladin vanhemmat olivat Käkisalmen pohjoisen kihlakunnan kruununvouti, kollegiasessori Johan Hallonblad ja Katarina Fredrika Wegelius. Hän kävi Helsingin yksityislyseota ja pääsi ylioppilaaksi 1843. Hallonblad suoritti tuomarintutkinnon 1849 ja hänestä tuli varatuomari 1852.

Hallonblad toimi Käkisalmen pormestarina 1852–1861 ja sen jälkeen hän oli tilanomistajana Sortavalan Myllykylässä. Hallonblad sai kollegiasessorin arvon 1861 ja valtioneuvoksen arvon 1888. Hallonbald toimi myös Yhdyspankin Sortavalan konttorin johtajana. Hallonblad omisti kolme maatilaa Karjalassa ja lisäksi vuosina 1869–1872 Laukon ja Tottijärven kartanot Vesilahdella.

Herman Hallonblad oli naimisissa vuodesta 1851 Elisabeth Siitoimen (Siitoinen) kanssa. Hänen isänsä oli kauppias Iivana Feodoroff Siitoin jolta Elisabeth peri suuren omaisuuden. Herman Hallonblad lahjoitti vaimonsa perintörahoja muun muassa Sortavalan opettajaseminaarin perustamiseen 1880.

Hallonbladit testamenttasivat varoja myös Helsingin yliopistolle ja Herman ja Elisabeth Hallonbladin rahastosta myönnetään nykyisin stipendejä eteville nuorille suomalaisille tiedemiehille. He testamenttasivat vuonna 1909 Suomen Taideyhdistykselle 13 taideteosta ja 200 000 markkaa rahaa. Rahalahjoituksen korkotuotoilla ostettiin 30 vuoden aikana suomalaista taidetta Herman ja Elisabeth Hallonbladin taidekokoelmaan joka sisältää nykyisin 185 taideteosta. Kokoelma kuuluu Ateneumin taidemuseon peruskokoelmiin. Hallonbladit tukivat myös Itä-Karjalan kansanopistoa. Herman Hallonblad perusti 1864 kansakoulun omistamalleen Kymölän tilalle lähellä Sortavalaa ja lisäksi hän oli mukana perustamassa kansakoulua Tottijärvelle 1870.

Hallonbladit on haudattu Sortavalan suomalaiselle hautausmaalle.

Lähteet 
 Kotivuori, Yrjö, Ylioppilasmatrikkeli 1640–1852: Herman Hallonblad. Verkkojulkaisu 2005 <https://ylioppilasmatrikkeli.helsinki.fi/henkilo.php?id=16097>. Viitattu 17.10.2021.
 Sukututkija Kari Niemi: Totta ja tarua Siitosen suvusta ja nimestä. Web Archive 2016. Viitattu 17.10.2021.
 Herman ja Elisabeth Hallonbladin kokoelmasta näyttelykirja
 Taidelahjoittajat Herman ja Elisabeth Hallonblad. Ateneum. Viitattu 17.10.2021.

Suomalaiset juristit
Käkisalmen kaupunginjohtajat
Suomalaiset mesenaatit
Suomalaiset taide-elämän vaikuttajat
Taiteen keräilijät
Suomalaiset keräilijät
Vuonna 1825 syntyneet
Vuonna 1894 kuolleet
Binomitodennäköisyys

Binomitodennäköisyys eli toistokoe on menetelmä, jota käytetään tilanteissa, jossa jokin koe toistetaan n kertaa toisistaan riippumattomasti, ja halutaan tietää, että mikä on todennäköisyys, että koe onnistuu täsmälleen k kertaa. Kokeelle on rajattu vain kaksi tulosmahdollisuutta, joko se onnistuu, tai epäonnistuu.

Lause
Jos koe, joka onnistuu todennäköisyydellä  (ja epäonnistuu todennäköisyydellä ), toistetaan riippumattomasti  kertaa, ja jos  on onnistuneiden kokeiden määrä, niin

missä

jota kutsutaan binomikertoimeksi.

Esimerkkejä 

1. Säkissä on neljä mustaa ja kuusi valkoista palloa. Säkistä otetaan satunnaisesti yksi pallo ja laitetaan se takaisin. Tämä toistetaan viisi kertaa. Millä todennäköisyydellä ollaan nostettu täsmälleen kolme kertaa musta pallo?

Ratkaisu: Säkissä on siis yhteensä kymmenen palloa. Eli todennäköisyydellä   nostettu pallo on musta. Vastaavasti valkoisen pallon todennäköisyys on . Eli  ja . Nostokertoja on viisi kappaletta, joten . Haluttiin tietää, että millä todennäköisyydellä ollaan nostettu kolme kertaa musta pallo, eli . Merkitään vielä "kolme mustaa ja kaksi valkoista palloa". Haluttu todennäköisyys on siis

2. Olkoon koripallossa vapaaheiton onnistumisen todennäköisyys p = 80 % = 0,8. Epäonnistumisen todennäköisyys q on nyt  1 – p = 0,2. Lasketaan todennäköisyys sille, että viidestä (= n) heitosta ainakin kolme (= i) onnistuu. Vastaus saadaan yhdistämällä kolme tapausta (onnistuneita heittoja on kolme, neljä tai viisi):

 .

Katso myös
Binomijakauma

Lähteet
Ruskeepää, Heikki: Todennäköisyyslaskenta, luentomoniste, Turun yliopisto, Sovellettu matematiikka, 1996

Honkala, Iiro: Kombinatoriikka, luentomoniste, Turun yliopisto, 2009

Tuominen, Pekka: Todennäköisyyslaskenta I, 8. painos, Limes ry, 2007

Viitteet

Todennäköisyyslaskenta
Aristoteles (täsmennyssivu)

Aristoteles (; ) on kreikkalainen nimi.

Etunimenä

Antiikin kreikkalaisia 

 Aristoteles (384–322 eaa.), filosofi, peripateettisen koulukunnan perustaja
 Aristoteles (400-luku eaa.), kolmenkymmenen tyrannin jäsen, joka esiintyy myös Platonin dialogissa Parmenides
 Aristoteles Argoslainen (200-luku eaa.), filosofi, joka kapinoi Kleomenes III:tta vastaan Argoksessa
 Aristoteles Kyreneläinen (300-luku eaa.), kyreneläiseen koulukuntaan kuulunut filosofi
 Aristoteles Mytileneläinen (100-luku), peripateettinen filosofi

Muita 

 Aristotélis Onásis (Aristoteles Onassis, 1900–1975), kreikkalainen laivanvarustaja
 Aristotile Fioravanti (n. 1415–1486), italialainen renessanssiajan arkkitehti ja insinööri

Paikkoja 

 Aristotélis, kunta Chalkidikín alueyksikössä Kreikassa

Muuta 

 6123 Aristoteles, asteroidi
 Thessalonikin Aristoteles-yliopisto, yliopisto Kreikassa
Leonésin kieli

Leonésin kieli (llengua llionesa) on indoeurooppalainen kieli, joka kuuluu astur-leonilaisten kielten ryhmään. Kielellä on noin 25 000–50 000 puhujaa pääasiassa Leónin maakunnassa, Espanjassa ja joissakin portugalilaisissa kaupungeissa. Kieli käyttää latinalaista kirjaimistoa. Kieltä puhuttiin suuressa osassa Espanjaa 1200-luvulla, mutta nykyään se on pieni vähemmistökieli maan luoteisosissa. Ensimmäiset leonésinkieliset tekstit ovat 900-luvun loppuvaiheissa kirjoitettuja dokumentteja.

Aiheesta muualla 
Leonésinkielisen hallinnon viralliset sivut

Link 
 Héctor García Gil. Asturian-leonese: Linguistic, Sociolinguistic and Legal Aspects 
 Asturian Language Academy
 González i Planas, Francesc. Institutum Studiorum Romanicorum «Romania Minor». The Asturleonese Dialects. 
 La Caleya Cultural Association.
 Furmientu Cultural Association.
 Faceira Cultural Association.
 El Teixu Cultural Association.

Romaaniset kielet
Ontarion veteraanien muistomerkki

Ontarion veteraanien muistomerkki () on sotamuistomerkki Queen's Park -puistossa Toronton kaupungissa Kanadassa. Muistomerkki on 30 metriä pitkä graniittinen monumentti, johon on kaiverrettu kuvia Kanadan sotahistoriasta aina vuodesta 1867 alkaen. Muistomerkin suunnitteli Allan Harding MacKay. Muistomerkki valmistui vuonna 2006.

Muistomerkit
Toronton rakennukset ja rakennelmat
Puna-armeijan muistomerkki (Olomouc)

Puna-armeijan muistomerkki () on muistomerkki puna-armeijalle. Puna-armeijan muistomerkki sijaitsee Olomoucin kaupungissa Olomoucin puistossa Määrin maakunnassa Tšekissä. Muistomerkki valmistui 15. heinäkuuta 1945, jolloin oli kulunut 68 päivää toisen maailmansodan päättymisestä Euroopassa. Muistomerkin suunnitteli arkkitehti Jaroslav Kovar Olomouc. Tyyliltään muistomerkki edustaa sosialistista realismia.

 Muistomerkit
Tšekin rakennukset ja rakennelmat
Tower Heist

Tower Heist on Brett Ratnerin ohjaama yhdysvaltalainen toiminta-komediaelokuva vuodelta 2011. Se kertoo New Yorkissa sijaitsevan rikkaiden asuttaman pilvenpiirtäjän palvelusväestä, joka saa selville rakennuksen omistajan syytäneen heidän rahansa pyramidihuijaukseen. Towerin vastaava johtaja kehittää suunnitelman ja saa mukaan lankonsa, ovimiehen, hissipojan, sisäkön ja häädetyn asukkaan. Taiturivarkaan avulla he päättävät ottaa oikeuden omiin käsiinsä.

Kriitikot suhtautuivat elokuvaan penseästi, mutta näyttelijäsuoritukset saivat kehuja arvosteluissa. Kritiikistä huolimatta elokuva oli kassamenestys.

Elokuvaa kuvattiin marraskuusta 2010 alkaen New York Cityssä läntisen Central Parkin ympäristössä. Tower-rakennusta esitti Donald Trumpin Trump International Hotel and Tower. Trump antoi elokuvan tekijöille luvan käyttää omistamiaan luksuslukaaleja, kuten International Hotelia, ulkokuvissa. Tower Heistin ryöstöjaksoa kuvattiin Macy'sin kiitospäivän paraatin aikoihin, ja tuotantoryhmä uusi tapahtuman vielä viikon päästä myöhempiä kohtauksia varten. Elokuvan pienissä cameorooleissa vilahtavat mm. näyttelijä Robert Downey Jr. sekä malli Kate Upton.

Tower Heistin maailmanensi-ilta oli 24. lokakuuta 2011 Ziegfeld Theatressa New Yorkissa.

Näyttelijät

Lähteet  

Brett Ratnerin ohjaamat elokuvat
Vuoden 2011 yhdysvaltalaiset elokuvat
Yhdysvaltalaiset rikoselokuvat
Yhdysvaltalaiset toimintakomediat
New Yorkissa tapahtuvat elokuvat